stanford-oval/wikipedia huggingface dataset:
Sari Malkamäki
Henkilöhistoria

Malkamäki syntyi teknikko Aki Malkamäen ja perushoitaja Marja-Liisa Latukan perheeseen. Hänen avopuolisonsa 1985–2003 oli toimitussihteeri Jussi Harmaala, vuodesta 2003 se on ollu kirjailija Esa Sariola. Ylioppilaaksi Malkamäki tuli 1981. Hän opiskeli kotimaista kirjallisuutta ja sosiologiaa Helsingin yliopistossa ja valmistui filosofian maisteriksi 1991. Kirjoittamisen ohella hän on toiminut myös radiokuunnelmien, tv-ohjelmien, kirjojen ja harrastajakirjoittajatekstien arvostelijana sekä ohjannut harrastajakirjoittajia ja vetänyt kirjoituskursseja. Valtion viisivuotisen kirjailija-apurahan Malkamäki sai vuonna 2009.
Teoksia

Tiikerikakku : novelleja. Otava 1994
Yöpäivystäjä. Otava 1995
Sunnuntaina kahdelta : novelleja. Otava 1997
Marraskuun tyttäret. Otava 1998
Ilmatasku : novelleja. Otava 2000
Jokin yhteinen maailma : romaani. Otava 2002
Urheat pienet naiset : romaani. Otava 2004
Toinen kattaus : novelleja. Otava 2006
Viikon päivät. Otava 2008
Jälkikasvu : novelleja. Otava 2009
Viisas vaimo ja muita avioliittotarinoita : novelleja. Otava 2011
Palkinnot

J. H. Erkon kirjoituskilpailu 1989
Sanford Wallace

Sanford ”Spamford” Wallace (s. noin 1968) on yhdysvaltalainen henkilö, joka on tunnettu huomattavana roskapostittajana. Häntä on syytetty muun muassa Facebookin ja MySpacen käyttäjien häiritsemisestä.
Sanestebaninpeurahiiru

| Sanestebaninpeurahiiru> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Peromyscus
Laji::  stephani
Kaksiosainen nimi
 Peromyscus stephani  Townsend, 1912 
Infobox OKVirheellinen NIMI-arvoIUCN-testi OK: 
Sanestebaninpeurahiiru (Peromyscus stephani) on Meksikossa elävä äärimmäisen uhanalainen jyrsijä.
Sanestebaninpeurahiirulla on lyhyt häntä ja isot takajalat. Selkäpuoli ja häntä ovat harmahtavan kellanruskeat, vatsapuoli valkoinen. Painoa on 16–25 grammaa.
Sanestebaninpeurahiirua on tavattu vain Kalifornianlahdella sijaitsevalla noin 42 neliökilometrin kokoisella San Estebanin saarella. Saarella leviävät kissat ja rotat ovat vaikuttaneet sen uhanalaisuuteen.
Tiktokin harjoittama sensuuri

Tiktok sensuroi alustaltaan monelaista sisältöä. Yhtiö on vastannut kritiikkiin vaihtelevasti: joissain tapauksissa sensuuria on perusteltu nettikiusaamisen estämisellä, toisissa inhimillisenä virheenä ja joskus jopa algoritmin virheenä. Huippusuositun sovelluksen harjoittan sensuurin on pelätty tuovan Kiinan harjoittama sensuuri suuren palomuurin toiselle puolelle ja sitä kautta vaikuttavan vapaassa maailmassa asuvien ihmisten käsitykseen todellisuudesta.
Kommunistipuolueelle hankalat aiheet

Koska Tiktokin omistava ByteDance on kiinalainen yritys, sen sisällä toimii kommunistisen puolueen työryhmä, jonka tarkoituksena on varmistaa, ettei yritys toimi kommunistipuolueen tavoitteita vastaan. ByteDance käyttää Tiktokin algoritmia piilottaakseen aktiivisesti sellaista sisältöä, joka on kommunistiselle puolueelle epämieluista. Vuonna 2018 ByteDancen toimitusjohtaja pyysi julkisesti anteeksi, koska "eräs yhtiön alustoista oli rikkonut Kiinan keskeisiä sosialistisia normeja vastaan".
Syyskuussa 2019 uutisoitiin tietovuodosta, jossa Tiktokin moderointilinjaukset vuosivat julki. Tässä yhteydessä paljastui, että yleisesti tiedossa olevat Kiinan kommunistipuolueelle epämieluisat asiat ovat sensuroinnin kohteena. Näihin kuuluivat mm. kaikki maininnat Tienanmenin verilöylystä, Tiibetin itsenäisyydestä ja Falun Gongin harjoittajien vainoista. Falun Gong on kielletty Kiinassa ja sitä ylistävä sisältö tulkitaan käyttöehtojen vastaiseksi.
Kommunistipuolueelle hankalat aiheet > Hongkongin mielenosoitukset 2019

Toisin kuin monella muulla sosiaalisen median alustalla, Tiktokissa Hongkongin demokratiaa vaatineet mielenosoitukset eivät näkyneet. Mikäli Tiktokissa yritti etsiä materiaalia koskien protesteja, tuloksia tuli nolla. Kiinalainen emoyhtiö ByteDance joutuu Kiinan lakien mukaan sensuroimaan kommunistiselle puolueelle epämieluisia. Tiktok on puolustautunut sanomalla, että alusta on tarkoitettu vihteelle eikä politiikalle.
Hongkongin kansallisen turvallisuuden lain tultua voimaan Tiktok ilmoitti jättävänsä Hongkongin markkinat.
Kommunistipuolueelle hankalat aiheet > Uiguurit

Marraskuussa 2019 New Jerseyssa asuva 17-vuotias Feroza Aziz julkaisi Tiktok-videon, jossa hän teki ripsien ehostusta, mutta puhui samalla Kiinan vainoamien uiguurien puolesta. Yhteensä hän julkaisi kolme videota aiheesta, ja kertoi myöhemmin Twitterissä saaneensa kuukauden bännin Tiktokiin. Tapauksen saatua runsaasti julkisuutta, Tiktok pahoitteli ja peruutti bännin sanoen, että kyseessä oli inhimillinen erehdys.
Helmikuussa 2022 saksalainen Frankfurter Allgemeine Zeitung -sanomalehti uutisoi, että sen videoiden automaattinen luotu tekstitys ei suostunut kirjoittamaan ilmauksia kuten "uudelleenkoulutusleiri" ja "työleiri".
Kommunistipuolueelle hankalat aiheet > Venäjän hyökkäys Ukrainaan vuonna 2022

Venäjän hyökättyä Ukrainaan Tiktok ilmoitti, ettei se salli enää uusia livelähetyksiä tai muutakaan uutta sisältöä Venäjän markkinoilla. Syynä oli Venäjän lainsäädäntö, jolla pyrittiin estämään Venäjän asevoimien "häpäisy" mm. kutsumalla Venäjän hyökkäystä sodaksi. Lisäksi valtiolliset mediat saivat edelleen tuottaa sisältöä tileillään. Ei-venäläisten tilien tuottama sisältö sensuroitiin Venäjän markkinoilla kokonaan. Tämä päätös loi kuitenkin tilanteen, jossa Kremlin propagandalle syntyi aivan uusi toimintaympäristö ilman kilpailevia näkökantoja.
Kommunistipuolueelle hankalat aiheet > Ihmisoikeusaktivistit

Vuonna 2023 turkkilainen koripalloilija ja ihmisoikeusaktivisti Enes Kanter sai porttikiellon Tiktokiin, koska tämä on ottanut kriittisesti kantaa Kiinan ihmisoikeusrikkomuksiin. Tämä kumottiin hieman ennen, kun Tiktokin toimitusjohtaja Shou Zi Chew kutsuttiin Yhdysvaltain kongressin kuultavaksi.
Vähemmistöt > Seksuaali- ja sukupuolivähemmistöt

Syyskuussa 2019 kävi ilmi, että Tiktokin paikalliset moderoijat sensuroivat mm. Turkin markkinoilla seksuuali- ja sukupuolivähemmistöihin kuuluvien tuottamaa sisältöä, jossa esim. kaksi miestä pitää kiinni käsistä. Erilaisia aihetunnisteita, joitka viittaavat sateenkaariystävälliseen sisältöön on myös sensuroitu mm. arabian- ja venäjänkielisillä markkinoilla. Tiktokia on myös syytetty siitä, että se suosittelee seksuaali- ja sukupuolivähemmistöihin kohdistuvaa väkivaltaa ihannoivia videoita homofoobisille käyttäjilleen.
Myöhemmin kävi ilmi, että Tiktok sensuroi edelleen Saksan markkinoilla sellaisia sanoja kuten "homoseksuaali", "queer" ja "LGBTQ".
Vähemmistöt > Ei-toivotulta näyttävät ihmiset

Tiktok on pyrkinyt luomaan kiiltokuvamaisen version maailmasta, johon eivät sovi mm. vammaisten sisällöntuottajat. Näiden lisäksi Tiktokin moderoijia on ohjeistettu sensuroimaan sellaisia sisällöntuottajia, joiden katsotaan olevan rumia, köyhiä tai lihavia. Tiktok on puolustautunut sanomalla, ettei se enää toimi tällä tavalla.
Vähemmistöt > Afrikkalaistaustaiset

Monet Tiktokin suositut tanssit ovat aluperin mustien sisällöntuottajien tekemiä, mutta niistä tulee suosittuja vasta sen jälkeen, kun valkoiset esittävät niitä. Useat afrikkalaistaustaiset sisällöntuottajat ovat todenneet, että Tiktok syrjii heitä aktiivisesti. Nämä ovat protestoineet asiaa jättämällä Tiktokin hetkellisesti. Mustat sisällöntuottajat, jotka ovat tuneet ongelman esille Tiktokissa, ovat saaneet varjobänniä, jonka johdosta algoritmi ei suosittele niitä Tiktokin käyttäjille.
Black Lives Matter -mielenosoitusten aikana monet Tiktokin käyttäjät väittivät, että sovellus sensuroi mielenosoituksiin liittyviä aihetunnisteita. Tiktok puolustautui sanomalla, että kyseessä oli virhe algorytmissä ja pahoitteli tilannetta.
Schola cantorum

Schola Cantorum oli paavi Gregorius Suuren (paavina 590-604) perustama laulukoulu ja kuoro, joka huolehti gregoriaanisen laulun tason ylläpidosta ja levittämisestä. Schola Cantorum on myös katolisten kirkkokuorojen yleisnimitys saman esikuvan mukaan.
Vincent d'Indy perusti Pariisissa 1894 samannimisen konservatorion, josta tuli merkittävä vaikuttaja Ranskan musiikkielämässä. Vanhemman musiikin esittämisen, tutkimisen ja edistämisen kannalta erityisen tärkeä on Baselin Schola cantorum, joka perustettiin 1933.
Sarnia

| Sarnia (City of Sarnia) |
| --- | --- |
 Ulkoilureitti St. Clair -joen rannalla.
 vaakuna
 Sarnia
 Koordinaatit: 42°58′0″N, 82°24′0″W 
Valtio:   Kanada
Provinssi:  Ontario
Piirikunta:  Lambton County
Perustettu:  1830-luvun alku (The Rapids)
Nimenvaihdos:  1836 (Port Sarnia)
Kaupungiksi:  1856
Hallinto:  
 – Hallinnon tyyppi:  Sarnian kaupungivaltuusto
 – Pormestari:  Mike Bradley
 – Kaupunginjohtaja:  Lloyd Fennell
Pinta-ala:  
 – Kokonaispinta-ala:  164.63 km²
 – Metropolialue:  799.77 km²
Korkeus:  191 m
Väkiluku (2006):  71,419
 – Väestötiheys:  433.8 as./km²
 – Metropolialue:  88,793
 – Väestötiheys metropolialue:  111.0 as./km²
Aikavyöhyke:  UTC-5
 – Kesäaika:  UTC-4
Postinumero:  N7S, N7T
Lempinimi::  The Imperial City
Motto::  lat. Sarnia Semper engl. Sarnia Always
 
 Kaupungin kotisivut 
Infobox OKVirheellinen NIMI-arvo: 
Sarnia on 71 419 asukkaan (2006) kaupunki Ontarion provinssin eteläosassa, Kanadassa. Lähialueiden kanssa kaupunki muodostaa metropolialueen, jossa on kaikkiaan 88 793 asukasta (2006). Sarnia on väkiluvultaan suurin Huronjärven rannalla sijaitsevista kaupungeista. Se sijaitsee Lambton Countyn piirikunnassa St. Clair -joen suulla, jonka kautta ylemmät suuret järvet laskevat Eriejärveen ja edelleen Atlanttiin. Joki toimii myös valtakunnan rajana Kanadan ja Yhdysvaltain välillä. Joen yli johtava Blue Water Bridge - silta on yksi vilkkaimpia maiden välisiä rajanylityspaikkoja.
Kaupunki tunnetaan tiettävästi parhaiten vuonna 1858 James Miller Williamsin sinne rakentamasta, maailman ensimmäisestä kaupallisesta öljynporaustornista, jonka tuottamaa öljyä kuljetettiin aina Britanniaan saakka.
Kaupungin nimi

Kaupungin nimi on vaihtunut vuosien saatossa useaan kertaan. Ensimmäisten eurooppalaisten saapuivat alueelle 1830-luvun alkupuolella. He asettuivat asumaan alueelle ja kutsuivat sitä nimellä "The Rapids". Asukasluvun kasvaessa uudeksi nimeksi valittiin vuonna 1836 "Port Sarnia". Kaupungin nimi muuttui nykyiseen muotoonsa 7. toukokuuta 1914. Sarnia ja läheinen Clearwaterin kaupunki yhdistyivät 1. tammikuuta 1991, ja uudeksi nimeksi valittiin "Sarnia-Clearwater". Nimi kuitenkin vaihdettiin takaisin Sarniaksi tasan vuotta myöhemmin.
Kaupungin nimi tulee Englannin kanaalissa sijaitsevan Guernseyn saariryhmän nimestä, joka latinaksi on Sarnia.
Historia

Ennen eurooppalaisten saapumista alueelle siellä asui attiwandaron-intiaaneja. Ensimmäisenä eurooppalaisena heidät tapasi vuonna 1627 ranskalainen lähetyssaarnaaja LaRoche Daillon, joka kutsui heitä myöhemmin "neutraaleiksi" (engl. The Neutrals). Lähetyssaarnaajat perustivat alueelle kylän nimeltä St. Francis, joka sijaitsi nykyisen Sarnian lähistöllä. Vuonna 1648 vihamieliset ja ylivoimaisilla tuliaseilla varustetut irokeesit hyökkäsivät attiwandaroneita vastaan, minkä seurauksena he pakenivat ja hylkäsivät asuinalueensa. Alue autioitui, mutta pian sen jälkeen sinne muutti chippewa-intiaaneja, jotka edelleen asuvat alueella.
Alue oli osa Uutta-Ranskaa aina vuoteen 1763 saakka, jolloin solmitussa Pariisin rauhassa alue luovutettiin Britannian hallintaan. Kun brittiläiset saivat alueen haltuunsa, sinne alkoi virrata enemmän siirtolaisia. Ensimmäinen suurempi muuttoaalto koettiin 1830-luvulla, ja 1834 alueen väkiluku oli jo 1 728 asukasta. Suurin osa näistä siirtolaisista oli käsityöläisiä ja maanviljelijöitä. 1840-luvun Irlannin suuren nälänhädän seurauksena runsaasti irlantilaisia siirtolaisia saapui Pohjois-Amerikkaan ja nykyisen Lambtonin piirikunnan alueelle. Vuonna 1851 alueen väkiluku oli jo 10 815 asukasta. Kaupunkioikeudet Sarnialle myönnettiin vuonna 1856.
Kaupungin alkuaikoina metsäteollisuus oli sen tärkein työllistäjä. Mutta öljyteollisuus nousi nopeasti tämän edelle. Vuonna 1858 Great Western Railway -rautatieyhtö rakensi rautatieyhteyden Torontosta Sarniaan, ja vain vuotta myöhemmin sitä seurasi Grand Trunk Railway -rautatieyhtiö. Nämä molemmat rautatieyhtiöt käyttivät hyväkseen vuonna 1889 valmistunutta St. Clair -joen alitse johtavaa rautatietunnelia yhdistäen rataverkkonsa Yhdysvaltain rataverkkoon. Joen ylittävä Blue Water Bridge -maantiesilta valmistui 1938. Taloudellisesti tärkeä syväsatama rakennettiin 1920-luvulla ja on edelleen merkittävässä asemassa.
Salzburgring

| Salzburgring |
| --- | --- |

Sijainti:   Salzburg, Itävalta
Valmistumisvuosi:  1968
Radan pituus:  4,23 km
Mutkia:  15
Suurimmat tapahtumat:  MotoGP
Salzburgring on vuonna 1968 avattu 4,23 kilometriä pitkä moottorirata, joka sijaitsee Salzburgissa, Itävallassa. Radalla ajetaan MotoGP -kilpailuja.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Salzburgring
Käännös suomeksi
Savugeneraattori

Savugeneraattori on asevoimien käyttämä suojautumisväline.
HMS Fury ja HMS Ashanti laskevat savuseinän 25.6.1942.
Yhdysvaltain armeijan Humveen laskema savuseinä
Venäläiset kehittivät erittäin suositun keinon, missä laskettiin erillisestä putkistosta raakaa naftaa torpedoveneen kuumiin pakoputkiin, jolloin nafta kiehui ja muodosti paksua savua. Savu purkautui pakoputkista ulos. Veneen ajaessa nopeasti sen taakse muodostui paksu ja hitaasti leviävä savupilvi. Näitä laitteita oli Suomessa kolmessa Viima-luokan veneessä ja Vasamassa.
Toinen tyyppi oli erillinen savugeneraattori. Se oli noin sadan litran vetoinen tynnyri, jonka pohjalla oli bensiinillä toimiva keitin. Sen yläpuoliselle levylle laskettiin erityistä savutusöljyä - käytännössä puhdistettua naftaa - jolloin muodostui paksua savua. Savu syötettiin tynnyrin yläosassa olevista suuttimista. Näitä laitteita oli Suomen laivaston miinalaivojen Ruotsinsalmi ja Riilahti lisäksi vain Turussa lisenssillä rakennetuissa Taisto-luokan moottoritorpedoveneissä. Miinalaivoissa generaattori oli savupiipussa, Taistoissa keskellä perää.
Yhdysvaltain laivasto asensi savugeneraattoreita hävittäjiin ja saattuehävittäjiin, koska savuverho oli tehokas keino tutkattomia tai enintään heikkotasoisin tutkin varustettuja japanilaisia sotalaivoja vastaan. Näissä aluksissa savukoneisto oli sijoitettu alusten savupiippuihin. Lisäksi oli olemassa myös kiinteästi maalle asennettuja savugeneraattoreita, joita käytettiin lähinnä satamien suojana.
Nykyaikana menetelmän käyttö on harvinaistumassa, koska nykyaikaiset elektroniset tähtäimet näkevät ainakin osittain savun läpi.
Aiheesta muualla

Kuvia tai muita tiedostoja aiheesta Savugeneraattori Wikimedia Commonsissa
Scholzin tähti

| Scholzin tähti> Fyysiset ominaisuudet |
| --- | --- |
Spektriluokka:  M9,5 ± 0,5 T5,5 ± 0,5
Massa:  0,095±0,006 0,063±0,004 M☉
Ikä:  3–10 miljardia vuotta
Astrometriset ominaisuudet
Tähdistö:  Yksisarvinen
Rektaskensio (J2000):  07h 20m 03,254s
Deklinaatio (J2000):  −08° 46′ 49,90″
Etäisyys:  22,2 ± 0,2 vv
Parallaksi:  147,1 ± 1,2 mas
Scholzin tähti (WISE J072003.20−084651.2) on kaksoistähtijärjestelmä, jossa punaista kääpiötä kiertää ruskea kääpiö.
Tähti nimettiin astronomi Ralf-Dieter Scholzin mukaan. Eric Mamajekin mallinnusten mukaan tähti kulki Oortin pilven ulkoreunan läpi noin 70 000 vuotta sitten käyden 0,8 valovuoden etäisyydellä Maasta. Tähteä ei voinut havaita paljain silmin, koska se oli kirkkaimmillaankin 11,4 magnitudia.
Sauli Kilpeläinen

| Henkilötiedot |
| --- | --- | --- | --- |
Syntymäaika: 12. elokuuta 1996 (ikä 28)
Syntymäpaikka: Kotka, Suomi
Pelipaikka: maalivahti
Pituus: 181 cm
Paino: 77 kg
Junioriseurat
2008–2015: KTP
Seurat
| Vuodet | Seura | O | (M) |
| 2012– | KTP | 2 | (0) |
| 2013–2014 | → PeKa | 25 | (0) |
| 2015– | → Sudet | 9 | (0) |
| Yhteensä | Yhteensä | 36 | (0) |
 Seurajoukkueuran tilastot kattavat vain kansalliset sarjat, päivitetty 11. elokuuta 2015.
Sauli Kilpeläinen (s. 12. elokuuta 1996 Kotka) on suomalainen jalkapallomaalivahti.
Kilpeläinen oli ensimmäistä kertaa Kotkan Työväen Palloilijoiden kokoonpanossa jo kaudella 2012, ollen vaihtopenkillä viidessä Kakkosen ottelussa. Kaudeksi 2015 KTP nousi Veikkausliigaan ja Kilpeläinen on pelannut lainalla seuran farmijoukkueessa Susissa. Pääsarjadebyyttinsä Kilpeläinen teki elokuussa 2015, kun hän tuli vaihdosta kentälle Jere Pyhärannan saatua punaisen kortin Vaasan Palloseuraa vastaan. Kilpeläinen torjui tilanteesta seuranneen Juho Mäkelän rangaistuspotkun.
Sarnen

| Sarnen |
| --- | --- |
 Sarnenin keskusaukio.
 vaakuna
 Sarnen sijaitsee Keski-Sveitsissä Sarnerseen rannalla.
 Koordinaatit: 46°53′43″N, 8°14′44″E 
Valtio:  Sveitsi
Kantoni:  Obwalden
Pinta-ala:  
 – Kokonaispinta-ala:  73,15 km²
Korkeus:  469-2 040 m
Väkiluku (31.12.2017)  (vakinaiset asukkaat):  10 236
 – Väestötiheys:  140 as./km²
 
 www.sarnen.ch 
Infobox OKVirheellinen NIMI-arvo: 
Sarnen on kaupunki Keski-Sveitsissä. Se on Obwaldenin kantonin väkiluvultaan suurin kunta ja kantonin hallinnollinen keskuspaikka. Kunnassa on runsaat 10 000 asukasta.
Sijainti

Sarnen sijaitsee Sarnerseen pohjoispuolella, parikymmentä kilometriä Luzernista etelään. Sarnenin korkein vuori on Fürstein (2 040 m mpy.) Sarner Aa -joki virtaa Sarnenin läpi.
Liikenne

Zentralbahnin Luzern–Meiringen–Interlaken Ost-rautatie ja moottoritie A8 Hergiswilistä Spieziin kulkevat Sarnenin kautta.
Aiheesta muualla

Kuvia tai muita tiedostoja aiheesta Sarnen Wikimedia Commonsissa
Sarner Aa

| Sarner Aa |
| --- | --- |
 Sarner Aa alkaa Sarnerseestä.
Alkulähde:  Sarnersee, Sarnen, Obwalden, Sveitsi  46°53′22″N, 8°14′28″E
Laskupaikka:  Alpnach, Obwalden, Sveitsi  → Alpnachersee  → Vierwaldstättersee  → Reuss  → Aare  → Rein  46°57′6″N, 8°17′43″E
Maat:   Sveitsi
Pituus:  10 km
Alkulähteen korkeus:  469 m
Virtaama:  13 m³/s
Valuma-alue:  336 km²
Sarner Aa on Keski-Sveitsissä Obwaldenin kantonissa virtaava joki. Sen pituus on noin 10 kilometriä.
Sijainti

Sarner Aa saa alkunsa Sarnerseen järvestä ja laskee Alpnacherseehen, joka on suoraan yhteydessä isompaan Vierwaldstätterseehen. Joki virtaa Wichelseen tekojärven kautta.
Sarnerseehen laskevat purot saavat alkunsa Brünigpassin solalta (1 008 m mpy.) ja järveä ympäröiviltä vuorilta vajaan 2 000 metrin korkeudesta.
Vesivoima

Sarner Aan vesistössä on kuusi vesivoimalaa, joista suurimmat ovat Lungererseen alapuolella olevat Unteraan voimalaitokset (12 MW ja 54 MW)..
Aiheesta muualla

Kuvia tai muita tiedostoja aiheesta Sarner Aa Wikimedia Commonsissa
von Flüe, Niklaus: Sarnersee (Sveitsin historiallisen tietosanakirjan artikkeli Sarnerseen järvestä)  13.1.2012. Bern:  Stiftung HLS. (saksaksi), (ranskaksi), (italiaksi)
Ruutupaidat

Ruutupaidat on vaasalainen jalkapallo- ja futsalseura. Se on perustettu vuonna 1975. Futsalissa seuran edustusjoukkue pelasi Suomen korkeimmalla sarjatasolla Futsal-Liigassa ja jalkapallossa Kutosessa.
Futsal

Futsaltoiminta Ruutupaidoissa aloitettiin kaudella 1999–2000. Tuolloin joukkue pelasi piirisarjassa. Kaudella 2000–2001 seura voitti piirisarjan ja nousi kaudeksi 2001–2002 Futsal-liigaan. Ensimmäisellä liigakaudellaan Ruutupaidat hävisi pronssiottelun maalein 2–10, mutta liigan paras maalintekijä ja pistepörssin voittaja oli joukkueen Pasi Nevanperä. Kaudella 2002–2003 Ruutupaidat hävisi jälleen pronssiottelun, nyt Tervareille lukemin 1–10. Seuraavalla kaudella se sijoittui kuudenneksi. Kaudella 2004–2005 joukkue voitti runkosarjan, mutta jäi mitalisarjassa toiseksi. Kausi toi kuitenkin seuralle historiansa ensimmäisen mitalin, joka oli hopeaa. Seuraavalla kaudella sijoitus oli yhdestoista, mutta edelliskauden mitalisarjan pistepörssin voittaja ja maalikuningas, Ruutupaitojen Tom Svarvar voitti jälleen pistepörssin. Keväällä 2007 Ruutupaidat saavutti toisen mitalinsa, tällä kertaa pronssisen. Se myös valittiin liigan fair play -joukkueeksi. Kaudella 2007–2008 joukkue sijoittui neljänneksi.
Kaudella 2009–2010 Ruutupaidat putosi Futsal-Ykköseen sijoituttuaan liigassa yhdeksänneksi. Kaudella 2010–2011 joukkue sijoittui Ykkösessä viidenneksi. Kaudeksi 2012–2013 joukkue ilmoitti luopuvansa paikastaan Futsal-Ykkösessä sekä talous- että henkilöstöresurssien vähäisyyden takia. Kaudella 2013–2014 joukkue oli ylivoimainen Kakkosessa ja palasi Ykköseen. Kaudella 2014–2015 Ruutupaidat voitti Ykkösen ja nousi viiden vuoden tauon jälkeen takaisin Futsal-Liigaan. Kauden 2023–2024 Ruutupaidat pelasi Futsal-Nelosessa ja nousee kaudeksi 2024–2025 Futsal Kolmoseen.
Futsal > Saavutukset

SM-hopea: 2004–2005
SM-pronssi: 2006–2007
Aiheesta muualla

Ruutupaitojen sivusto (futsal) (Arkistoitu – Internet Archive)
Ruutupaitojen sivusto (jalkapallo) (Arkistoitu – Internet Archive)
Rosenergoatom

Rosenergoatom on Venäjän valtion Atomenergoprom-holdingin hallitsema yhtiö, joka operoi maan operatiivisessa sähköntuotannossa olevia ydinvoimaloita. Venäjän liittovaltion omaisuuskomitea muodosti Rosenergoatomin 7. syyskuuta 1992 Neuvostoliiton atomienergiaministeriön Venäjän alueella sijaitsevista ydinvoimaloista.
Lisäksi Venäjällä on pienempiä ydinreaktoreita esimerkiksi atomienergian tutkimuslaitoksissaan, ydinjäänmurtajissaan ja -sukellusveneissään.
Ydinvoimalat

Rosenergoatomilla on kymmenen sähköntuotannossa olevaa ydinvoimalaa, joissa oli vuoden 2014 alussa käytössä yhteensä 33 reaktoria. Lisäksi Venäjällä on käytöstä poistettuja, alasajovaiheessa olevia ydinvoimaloita, joista osa on muilla paikkakunnilla kuin nykyisin tuotannossa olevat ydinvoimalayksiköt. Tuotannollisia voimaloita ovat:
Ydinvoimalat > Euroopan puolella

Balakovon ydinvoimalaitos (Saratovin alue)
Kalininin ydinvoimalaitos (Udomlja, Tverin alue)
Kuolan ydinvoimalaitos (Poljarnyje Zori, Murmanskin alue)
Kurskin ydinvoimalaitos (Kurtšatov, Kurskin alue)
Leningradin ydinvoimalaitos (Sosnovyi Bor, Leningradin alue)
Novovoronežin ydinvoimalaitos (Voronežin alue)
Smolenskin ydinvoimalaitos (Desnogorsk, Smolenskin alue)
Rostovin ydinvoimalaitos (Volgodonsk, Rostovin alue)
Ydinvoimalat > Aasian puolella

Belojarskin ydinvoimalaitos (Sverdlovskin alue)
Bilibinon ydinvoimalaitos (Tšukotka)
Ydinvoimalat > Uudet ydinvoimalat

Uusia ydinvoimaloita on tarkoitus rakentaa ja yksikkömäärää nostaa 59:ään vuoteen 2030 mennessä. Entisten ydinvoimaloiden uusimisen ja lisäyksiköiden rakentamisen ohella ydinvoimaloita rakennetaan myös uusille ydinvoimalapaikkakunnille. Uusia venäläisiä paikkakuntia, joille vuoden 2014 maaliskuussa oli rakenteilla ydinvoimala:
Kaliningradin ydinvoimala, (Neman, Kaliningradin alue), (1. yksikön arvioitu valmistuvan 2018)päivitettävä
Kelluva ydinvoimalaitos (yksiköt Akademik Lomonosov 1 ja 2), (Pevek, Tsukotka), (arvioidaan valmistuvan 2018)päivitettävä
Aiheesta muualla

Nykyisten ydinvoimalaitosten esittelyt Rosatomin sivusto (venäjäksi)
Sari Liinaharjan kuolemantapaus

Sari Liinaharja oli suomalainen lukio-opiskelija, joka kuoli epäillyn henkirikoksen uhrina vuonna 1987. Hän oli 17-vuotias kadotessaan Tammelassa 6. helmikuuta 1987. Hänen jäänteensä löydettiin syrjäisestä paikasta 5. syyskuuta 1987, mutta kuolemansyytä ei enää kyetty selvittämään.